Alexandre Sarr

Aleksandras Damas Saras (, g. ) – Prancūzijos krepšininkas, žaidžiantis NBA lygoje besivaržančioje Vašingtono „Wizards“ komandoje.

 Ankstyvasis gyvenimas 
A. Saras gimė Bordo, Prancūzijoje. Užaugo krepšininkų šeimoje, iš pradžių Bordo, o vėliau Tulūzoje.

2019 m. prisijungė prie Ispanijos klubo Madrido „Real“. Du sezonus žaidė klubo jaunimo komandoje.

 Profesionali karjera 

 Overtime Elite (2021–2023 m.) 
2021 m. Saras persikėlė į JAV ir prisijungė prie naujai įkurtos Overtime Elite lygos Atlantoje, taip užsitikrindamas alternatyvų profesionalų kelią su garantuotu mažiausiai 100 000 JAV dolerių per metus atlyginimu. Lygoje žaidė du sezonus – pirmąjį su „Team Overtime“, o antrąjį – su „YNG Dreamerz“.

 Perto „Wildcats“ (2023–2024 m.) 
2023 m. gegužės 9 d. krepšininkas pasirašė sutartį su Australijos Nacionalinės krepšinio lygos (NBL) komanda Perto „Wildcats“. Gruodžio 28 d. rungtynėse su Adelaidės „36ers“ patyrė klubo sąnario raiščių patempimą ir praleido keturias savaites. Sezoną baigė vidutiniškai pelnydamas 9,4 taško, atkovodamas 4,3 atšokusio kamuolio, blokuodamas 1,5 kamuolio ir atlikdamas 0,9 rezultatyvaus perdavimo per 17 minučių.

2024 m. balandžio 12 d. Saras paskelbė, jog dalyvaus 2024 m. NBA naujokų biržoje.

 Vašingtono „Wizards“ (2024–dabar) 
2024 m. NBA naujokų biržoje Vašingtono „Wizards“ pasirinko jį antruoju šaukimu.
 Statistika 

 NBA 
 Reguliarusis sezonas 
2024–25Vašingtonas 67  67  27.1  .394  .308  .679  6.5  2.4  .7  1.5  13.0 Karjera 67  67  27.1  .394  .308  .679  6.5  2.4  .7  1.5  13.0
 Asmeninis gyvenimas 
Saro tėvas Masaras yra buvęs profesionalus Senegalo krepšininkas, o vyresnysis brolis Olivjė žaidė Nacionalinės krepšinio asociacijos (NBA) komandoje Oklahoma Sičio „Thunder“.
 Apdovanojimai ir pasiekimai 
 NBA 
 Pirmosios NBA simbolinės naujokų komandos žaidėjas (2025 m.)
 Išnašos 

 Nuorodos 
 Alexandre Sarr profilis „Proballers“ 

Kategorija:Prancūzijos krepšininkai